നേത്ര ചികിത്സാക്യാന്പ് ഇന്ന് ചേര്ത്തല: സേവാഭാരതി ചേര്ത്തല യൂണിറ്റും കൊച്ചി ചൈതിന്യ കണ്ണാശുപത്രിയും സംയുക്തമായി തിമിര നിര്ണയ നേത്ര ചികിത്സാക്യാന്പ് നടത്തുന്നു. ഇന്നു രാവിലെ ഒന്പതു മുതല് രണ്ടുവരെ ടിഡി ക്ഷേത്രത്തിനു സമീപമുള്ള എസ്എസ് കലാമന്ദിറിലാണ് ക്യാന്പ്. കോവിഡ് പ്രോട്ടോകോള് പാലിച്ച് നടക്കുന്ന ക്യാന്പില് ആരോഗ്യ ഇന്ഷുറന്സ് ഉള്ളവര്ക്ക് സൗജന്യ ശസ്ത്രക്രിയയും തുടര്ചികിത്സയും ലഭിക്കും. ഇന്ഷുറന്സ് ഇല്ലാത്തവര്ക്ക് കുറഞ്ഞ ചെലവില് ശസ്ത്രക്രിയകള്ക്കും അനുബന്ധ ചികിത്സകള്ക്കും കണ്ണടകള്ക്കും വഴിയൊരുക്കും. ഇന്നു രാവിലെ സേവാഭാരതി ആലപ്പുഴ ജില്ലാ വൈസ് പ്രസിഡന്റ് കെ.വി. ജയകുമാര് ഉദ്ഘാടനം ചെയ്യും. യൂണിറ്റ് പ്രസിഡന്റ് കെ.എന്.ജെ. കര്ത്ത അധ്യക്ഷത വഹിക്കും. മുനിസിപ്പല് കൗണ്സിലര്മാരായ മിത്രവിന്ദാഭായി, ആശാ മുകേഷ്, രാജശ്രീ ജ്യോതിഷ്, ഖണ്ഡ് കാര്യവാഹ് ശ്യാം.ടി.എസ്, യൂണിറ്റ് സെക്രട്ടറി കെ.ബി.ദേവദാസ് തന്പി എന്നിവര് ആശസാപ്രസംഗം നടത്തും. അരുണ് കെ. പണിക്കര് സ്വാഗതവും ഡി.അപ്പുക്കുട്ടന് നന്ദിയും പറയും. മീന് ഓണ്ലൈന് ഡെലിവറി ഒരാഴ്ചയ്ക്കകം ആലപ്പുഴ: മായം ചേര്ക്കാത്ത മീന് വെട്ടി വൃത്തിയാക്കി വീടുകളിലെത്തിക്കാന് തീരദേശ വികസന കോര്പറേഷന്റെ ഓണ്ലൈന് ഡെലിവറി സംവിധാനം ഒരാഴ്ചയ്ക്കകം ജില്ലയില് ആരംഭിക്കുമെന്ന് അധികൃതര്. ഗൂഗിള് പ്ലേ സ്റ്റോറില്നിന്നു mimi fish ആപ് ഡൗണ്ലോഡ് ചെയ്തു ഉപയോഗിക്കാം.